text: 80-årig kvinde og 55-årig mand omkom ved ulykke
  19 juni 2018 kl. 16.21
  Ingen af de to dræbte var fra lokalområdet.
  
  Da et Arrivatog tirsdag eftermiddag ramte en minibus ved en ubevogtet jernbaneoverskæring på Vardevej nord for Sig ved Varde, omkom begge personer i minibussen.
  Der er tale om en 80-årig kvinde og en 55-årig mand, ingen af de dræbte er fra lokalområdet.
  De pårørende er underrettede.
  Syd- og Sønderjyllands Politi kan ikke på nuværende tidspunkt bekræfte, hvem af de to dræbte, der sad bag rattet i minibussen.
  Blandt passagererne i toget var der to personer, der blev indlagt på Sydvestjysk Sygehus med symptomer på piskesmæld.
  Selve hændelsen bliver undersøgt af Havarikommissionen, der er ankommet til skadestedet.
  Politi og redningsmandskab er stadig på stedet.
  
  